b'\n_START_ARTICLE_\nHoima\n_START_SECTION_\nVieta\n_START_PARAGRAPH_\nHoima yra ma\xc5\xbedaug 225\xc2\xa0km keliu \xc4\xaf \xc5\xa1iaur\xc4\x97s vakarus nuo Ugandos sostin\xc4\x97s Kampalos, per j\xc4\x85 eina magistral\xc4\x97.\n_START_SECTION_\nGyventojai\n_START_PARAGRAPH_\n2002\xc2\xa0m. gyventoj\xc5\xb3 sura\xc5\xa1ymas u\xc5\xberegistravo Hoimoje buvus 27 934 gyventojus. 2010\xc2\xa0m. Ugandos statistikos biuras (Uganda Bureau of Statistics; UBOS) paskai\xc4\x8diavo, kad tada mieste gyveno 40 600 gyventoj\xc5\xb3. 2011\xc2\xa0m. UBOS \xc4\xafvertinimu, mieste gyveno apie 42 600 gyventoj\xc5\xb3.\n_START_SECTION_\nEkonomika\n_START_PARAGRAPH_\nTarp 2000 ir 2009\xc2\xa0m., po Alberto e\xc5\xbeeru ir jo apylink\xc4\x97se (Hoimos ir Bulisos rajonuose) buvo aptikti gana dideli naftos telkiniai (2,0\xe2\x80\x932,5 milijard\xc5\xb3 bareli\xc5\xb3). Planuojama netoli Hoimos \xc4\xafrengti ma\xc5\xbe\xc4\x85 naftos perdirbimo gamykl\xc4\x85, kuri gamins elektr\xc4\x85 degindama sunk\xc5\xb3j\xc4\xaf kur\xc4\x85, kuris yra naftos perdirbimo \xc5\xa1alutinis produktas. B\xc5\xabsimi naftos i\xc5\xa1gav\xc4\x97jai dar neapsisprend\xc4\x97, ar \xc5\xbealia nafta bus perdirbama vietoje, ar bus eksportuojama perdirbti u\xc5\xbesienyje. Numatoma, kad Hoimoje ekonomika pagyv\xc4\x97s d\xc4\x97l greta atrastos naftos._NEWLINE_D\xc4\x97l did\xc4\x97jan\xc4\x8dio ekonominio aktyvumo Hoima administraci\xc5\xa1kai \xc4\xafgijo municipaliteto status\xc4\x85, stiprinama infrastrukt\xc5\xabra, kad paj\xc4\x97gt\xc5\xb3 aptarnauti naujas verslo \xc4\xafmones bei naujus gyventojus. Neseniai Hoimoje \xc5\xbeem\xc4\x97s kainos, nuomos mokes\xc4\x8diai ir kitos su nekilnojamu turtu susijusios i\xc5\xa1laidos \xc5\xa1oktel\xc4\x97jo auk\xc5\xa1tyn d\xc4\x97l padid\xc4\x97jusios nekilnojamo turto apklausos Hoimoje ir jos apylink\xc4\x97se.'